પોલીસ મેમો માં છેડછાડ કરનારની અમરાઇવાડી પોલીસે ધરપકડ કરીને કાયદેસરની કાર્યવાહી હાથ ધરી છે. આ બનાવની વિગત એવી છે કે રખિયાલમાં આવેલી કલધરી મસ્જિદ પાસે રહેતા વસીમ રાજપૂત સીએનજી રીક્ષા ચલાવીને પોતાનું ગુજરાન ચલાવે છે. ગત 30મી માર્ચના રોજ સારંગપુર બ્રિજ પાસે પોલીસે વસીમની રીક્ષા ડિટેઇન કરી હતી. જોકે આ રીક્ષા આરટીઓ માંથી છોડાવવાની હોવાથી તે વસ્ત્રાલ આરટીઓ માં ગયા હતાં. જ્યાં તેની મુલાકાત વિશાલ તિવારી સાથે થઈ હતી. વિશાલે વસીમને રીક્ષા છોડાવવા માટેની ખાતરી આપી હતી અને આ માટે ચાર હજાર રૂપિયા ની મંગણી કરી બે હજાર એડવાન્સ અને મેમો આપ્યો હતા. બાદમાં એક દિવસ પછી વિશાલે કહ્યું હતું કે તમારી રીક્ષા ની પરમીટ પુરી થઈ ગઈ છે જેથી પાંચ હજાર વધારે આપવા પડશે. પણ વસીમને શક જતા મેમો અને પૈસા પરત લઈ લીધા હતા.